acetylen
Store norske leksikon,Realfag,Kjemi,Organisk kjemi,Organiske forbindelser
Acetylen, også kalt etyn, er en fargeløs gass som har kjemisk formel C2H2. Acetylen hører med til alkynene, og det innebærer at molekylet inneholder en trippelbinding mellom karbonatomene. Denne bindingen gjør acetylen til en meget reaktiv forbindelse, og den har et stort bruksområde i kjemisk industri.
Ren acetylen har lite utpreget lukt. Når teknisk acetylen kan lukte meget ubehagelig, skyldes det forurensninger. Anvendelse Acetylen brenner i luft med sterkt lysende flamme og har vært brukt til belysningsformål.I spesielle brennere med oksygentilførsel brenner acetylen med en ikke lysende flamme av meget høy temperatur. Denne brukes til skjæring og sveising av jern eller andre metaller. Fremstilling og transport Acetylen kan fremstilles ved innvirkning av vann på kalsiumkarbid CaC2, ved en spesiell cracking av petroleum eller ved partiell oksidasjon av naturgass.Væskeformig acetylen er meget eksplosiv og kan ikke transporteres. Gassen blir derfor løst i aceton under trykk (se dissous-gass) på spesielle stålflasker. Slik kan acetylen transporteres og brukes på en relativt ufarlig måte. Les mer i Store norske leksikon hydrokarboner